CELEX: C2006/086/14
Language: et
Date: 2006-04-08 00:00:00
Title: Euroopa Kohtu (kolmas koda)  9. veebruari 2006.  aasta otsus kohtuasjas C-415/04 (Hoge Raad der Nederlanden'i eelotsusetaotlus): Staatssecretaris van Financiën versus Stichting Kinderpvang Enschede (Kuues käibemaksudirektiiv — Maksuvabastused — Laste ja noorte kaitsmise ja hariduse ning sotsiaalabi ja sotsiaalkindlustusega seotud teenuste osutamine)

8.4.2006   
            
            
               ET
            
            
               Euroopa Liidu Teataja
            
            
               C 86/8
            
         
      EUROOPA KOHTU
   
   (kolmas koda)
   9. veebruari 2006. aasta otsus
   kohtuasjas C-415/04 (Hoge Raad der Nederlanden'i eelotsusetaotlus): Staatssecretaris van Financiën versus Stichting Kinderpvang Enschede (1)
   
   (Kuues käibemaksudirektiiv - Maksuvabastused - Laste ja noorte kaitsmise ja hariduse ning sotsiaalabi ja sotsiaalkindlustusega seotud teenuste osutamine)
   (2006/C 86/14)
   Kohtumenetluse keel: hollandi
   Kohtuasjas C-415/04, mille esemeks on EÜ artikli 234 alusel Hoge Raad der Nederlanden'i (Madalmaad) 24. septembri 2004. aasta otsusega esitatud eelotsusetaotlus, mis saabus Euroopa Kohtusse samal päeval, menetluses Staatssecretaris van Financiën v. Stichting Kinderpvang Enschede, tegi Euroopa Kohus (kolmas koda), koosseisus: koja esimees A. Rosas, kohtunikud J. Malenovský, A. La Pergola, A. Borg Barthet (ettekandja) ja A. Ó Caoimh; kohtujurist F. G. Jacobs, kohtusekretär R. Grass, 9. veebruaril 2006 otsuse, mille resolutiivosa on järgmine:
   Nõukogu 17. mai 1977. aasta direktiivi 77/388/EMÜ kumuleeruvate käibemaksudega seotud liikmesriikide õigusaktide ühtlustamise kohta — ühine käibemaksusüsteem: ühtne maksubaas, artikli 13 A osa lõike 1 punkte g ja h, loetuna koos sama artikli lõike 2 punktiga b tuleb tõlgendada nii, et asjaomases liikmesriigis heategevana tunnustatud organisatsiooni poolt osutatava laste hoidmise teenust kasutada soovivaid ja seda teenust pakkuvaid isikuid vahendava teenuse osutamine on nimetatud sätete alusel käibemaksust vabastatud ainult juhul, kui:
   
               —
            
            
               ka laste hoidmise teenus ise vastab nende sätetega ettenähtud maksuvabastuse kohaldamise tingimustele;
            
         
               —
            
            
               see teenus on sellise iseloomu või kvaliteediga, et vanematele ei ole tagatud samaväärse teenuse kasutamine ilma sellise vahendusteenuse abita nagu on põhikohtuasja esemeks;
            
         
               —
            
            
               nende vahendusteenuste eesmärgiks ei ole sisuliselt teenuste osutajale lisasissetuleku teenimine käibemaksustavate äriühingute teostatavate teenustega otseselt konkureerivate tehingute kaudu.
            
         
      (1)  ELT C 284, 20.11.2004.